"บี"ตั้งโต๊ะแถลงโต้TTA
บี&nbsp; เตชะอุบล ออกโรงโต้ TTA เรียกร้องรายย่อยใช้สิทธิตรวจสอบการบริหาร ชี้หากรอ 6 ปีจะไม่มีอะไรให้ตรวจสอบ โวยสิ่งที่ผู้บริหารพูดบิดเบือน&nbsp;
2 มิ.ย. 2554

บี  เตชะอุบล ออกโรงโต้ TTA เรียกร้องรายย่อยใช้สิทธิตรวจสอบการบริหาร ชี้หากรอ 6 ปีจะไม่มีอะไรให้ตรวจสอบ โวยสิ่งที่ผู้บริหารพูดบิดเบือน 
นายบี เตชะอุบล อดีตผู้บริหาร บล.คันทรีกรุ๊ป เปิดแถลงข่าวด่วน กรณี เข้าไปพัวพัน กลุ่มนักลงทุน เทคโอเวอร์ บ.โทรรีเซนต์ ไทย ( TTA) โดย นายบี ยืนยัน ว่า ไม่มีส่วนเกี่ยวข้องหรือเข้าไปถือหุ้น TTA แต่เข้าไปในฐานะตัวกลาง เพื่อเชื่อมโยงให้กลุ่ม นักลงทุนรายย่อย ซึ่ง มีกองทุน แอทลาส โฮลดิ้ง  ซึ่งตนรุ้จักดี เข้าไปช่วย 



บี เตชะอุบล
"ตลอด 6 ปีที่ผ่านมา นักลงทุน พวกนี้ประสบความเสียหายจากการลงทุน เห็นได้จาก TTA เคยมีมาร์เก็ตแคป (มูลค่าตลาดรวม) 30,000 ล้านบาท ปัจจุบันเหลือ 15,000 ล้านบาท สินทรัพย์หายไป 50 % กำไรลดง 70 % ขณะที่ เงินเดือนผู้บริหาร ปรับ 100 % จากปี 2009-2010 จาก 35 ล้านบาทเป็น 72 ล้านบาท ซึ่งถือว่าเป็นเรื่องที่ไม่ถูกต้อง  สิ่งที่ผมจะทำต่อไปขอเรียกร้องให้ผู้ถือหุ้นรายย่อย ออกมาใช้สิทธิ์ เข้าร่วมประชุม เพื่อเรียกร้องและตรวจสอบการบริหารงาน หากรอ 6 ปีจะไม่มีอะไรให้ตรวจสอบ"นายบีกล่าว 
นายบี ยังกล่าวอีก ว่า สิ่งที่ผู้บริหารออกมาพูด มีความบิดเบือน เพราะก่อนหน้านี้ การจะเข้าพบผู้บริหารเป็นสิ่งที่ยากมาก 
นายบี ยังกล่าวถึง นายวิจิตร สุพินิจประธาน กลต. ว่าไม่มีส่วนเกี่ยวข้องแต่ทำหน้าที่เข้าไปช่วยเหลือผู้ถือหุ้นรายย่อย เพื่อให้เกิดการเจรจาขึ้นระหว่างนักลงทุนกับผู้บริหาร รวมทั้ง นายวีระ มานะคงตรีชีพ ก็ไม่มีส่วนเกี่ยวข้องเช่นกันแต่ทำหน้าที่เป็นตัวเชื่อมเท่านั้น สำหรับตน ได้เข้าไปซื้อหุ้น TTA 100 หุ้น เมื่อสัปดาห์ที่ผ่านมา เพื่อเข้าไปสังเกตการณ์ การประชุมผู้ถือหุ้น